*Tämä artikkeli kertoo jääkiekkomaalivahdista. Jääkiekkomaalivahtivalmentajasta kertoo artikkeli Kari Lehtonen (jääkiekkovalmentaja).*

**Kari Lehtonen** (s. 16. marraskuuta 1983 Helsinki) on uransa lopettanut suomalainen jääkiekkomaalivahti ja eniten NHL-otteluita pelannut suomalainen maalivahti. Atlanta Thrashers varasi Lehtosen ensimmäisellä kierroksella toisella varausnumerolla vuonna 2002, ja hän pelasi viimeisen kerran Dallas Starsin riveissä NHL-kaudella 2017–2018.

Lehtonen nousi eniten NHL-otteluita pelanneeksi suomalaiseksi maalivahdiksi 13. joulukuuta 2017 ohitettuaan Miikka Kiprusoffin. Lehtonen kärsi uransa aikana runsaasti loukkaantumisia.

Ura
---

### SM-liiga

Lehtosen läpimurto tapahtui kaudella 2001–2002, jolloin hän oli yksi Jokerien avainpelaajista Suomen-mestaruuden voittaneessa joukkueessa. Kauden päätteeksi Lehtonen valittiin SM-liigan tähdistökentälliseen, parhaaksi maalivahdiksi ja liigan pudotuspelien arvokkaimmaksi pelaajaksi.

Lehtonen pelasi vielä kauden 2002–2003 Jokereissa hyvällä menestyksellä, ja hänet valittiin jälleen vuoden parhaaksi maalivahdiksi. Seuraavaksi kaudeksi hän lähti Pohjois-Amerikkaan.

### NHL

#### Atlanta Thrashers

Lehtonen Atlanta Thrashersissä.
Lehtonen varattiin vuoden 2002 NHL:n varaustilaisuudessa. Atlanta Thrashers varasi hänet ensimmäisellä kierroksella numerolla 2. Lehtonen onkin Aleksander Barkovin, Patrik Laineen ja Kaapo Kakon kanssa pienimmällä varausnumerolla NHL:ään varattu suomalaisjääkiekkoilija ja samalla kaikkien aikojen pienimmällä varausnumerolla varattu eurooppalainen maalivahti.

Kauden 2003–2004 Lehtonen pelasi lähinnä Thrashersin AHL-farmijoukkueessa. Tosin, niissä neljässä voitetussa pelissä, jotka hän pääsi pelaamaan NHL:ään, hänen torjuntaprosenttinsa oli 95,3. Seuraavana kautena Lehtonen pelasi työsulun vuoksi Chicago Wolvesissa 57 ottelua, joista joukkue voitti 38. 

Kaudella 2005–2006 Lehtonen nousi Atlanta Thrashersin edustusjoukkueen aloittavaksi maalivahdiksi, mutta hän loukkaantui heti ensimmäisessä ottelussaan. Hän palasi kokoonpanoon kuukausien jälkeen ja oli joukkueensa tukipilari useissa otteluissa. Runkosarjan viimeiset pelit jäivät häneltä kuitenkin pelaamatta nilkkavamman vuoksi. 

Lehtonen aloitti kauden 2006–2007 hyvin. Hän teki seuraennätyksen peräkkäisissä nollapeleissä ja paransi peliään edelliskauteen nähden. Lehtonen oli 12. huhtikuuta 2007 aloittavana maalivahtina Thrashersin seurahistorian ensimmäisessä pudotuspeliottelussa.

Seuraavalla kaudella Lehtonen paransi jälleen peliään, mutta hän kärsi loukkaantumisista, eikä Thrashers edennyt pudotuspeleihin.

Kausi 2008–2009 oli Lehtosen viimeinen kausi Thrashersin maalivahtina. Lehtonen pelasi jälleen melko hyvin, vaikka joukkue oli heikohko.

Kauden 2009–2010 Lehtonen oli pääosin loukkaantuneena, eikä pelannut Atlantassa otteluakaan, vaan hänet myytiin 9. helmikuuta 2010 Dallas Starsiin. Kaupassa Atlantaan siirtyi puolustaja Ivan Vishnevski ja neljännen kierroksen varausvuoro kesän 2010 varaustilaisuuteen.

#### Dallas Stars

Kauden 2010 lopulla Lehtonen pelasi Dallasissa 12 ottelua, ja Dallas jätti solmimatta uuden sopimuksen pitkäaikaisen ykkösmaalivahtinsa Marty Turcon kanssa. Näin ollen Lehtonen nousi joukkueen ykkösmaalivahdiksi.

Lehtonen teki kolmen vuoden sopimuksen Dallasin kanssa ennen kautta 2010–2011. Kauden aikana Lehtonen pelasi ensi kertaa NHL-urallaan ilman loukkaantumisia ja oli Dallasin tärkeimpiä pelaajia.

Kaudella 2011–2012 NHL:ssä jo kauan pelannut Lehtonen teki viimein odotetun läpimurron. Lehtonen paransi tärkeimpiä tilastojaan, vaikka Dallasin puolustus ei ollut kovinkaan hyvä, eikä joukkue edennyt pudotuspeleihin. Lehtosen torjuntaprosentti oli erinomainen 92,2.

Syksyllä 2012 Lehtonen ja Dallas Stars solmivat viiden vuoden jatkosopimuksen. Kauteen 2017–2018 asti Lehtonen oli Dallas Starsin ykkösmaalivahti, mutta kesällä 2017 joukkueeseen hankittu Ben Bishop syrjäytti hänet. Joulukuun 11. päivään mennessä Lehtonen oli ollut aloittavana maalivahtina vain kahdeksan kertaa, minkä lisäksi hänet vaihdettiin kolmesti kesken ottelun maaliin.

Syksyllä 2018 Lehtonen kertoi pohtivansa vakavasti uransa lopettamista. Hänen mukaansa pelaaminen KHL:ssa tai muualla Euroopassa ei ollut vaihtoehto, vaan hän oli kiinnostunut ainoastaan uudesta NHL-sopimuksesta. Lehtonen totesi, ettei hänellä ole enää mitään pakkoa pelata missään joukkueessa, jos hän ei saa sopivaa tarjousta. Hän oli kiinnostunut juniorivalmennuksesta, ammattilaisten valmentamisesta ei niinkään. Kaudella 2018–2019 Lehtonen ei pelannut peliäkään, ja kesäkuussa 2019 hän ilmoitti lopettavansa uransa.

### Maajoukkue

Lehtonen valittiin Suomen joukkueeseen vuoden 2003 maailmanmestaruuskotikisoihin. Suomi jäi kisoissa viidenneksi häviten puolivälierässä Ruotsille katastrofaalisesti maalein 5–6 johdettuaan ottelua ensin maalein 5–1. Lehtonen toimi Suomen kolmantena maalivahtina.

Lehtonen oli Suomen kakkosmaalivahti vuoden 2004 maailmancupissa. Lehtonen ei kuitenkaan pelannut yhdessäkään ottelussa. Suomi sijoittui turnauksessa toiseksi häviten Kanadalle loppuottelussa maalein 3–2.

Lehtonen valittiin vuoden 2006 Torinon talviolympialaisten kokoonpanoon, mutta hän joutui loukaantumisten takia jäämään turnauksesta pois.

Lehtonen valittiin vuoden 2007 maailmanmestaruuskilpailuihin Suomen ykkösmaalivahdiksi. Lehtonen pelasi hyvin, ja Suomi eteni loppuotteluun, jossa Kanada voitti lukemin 4–2. Turnauksen päätteeksi Lehtonen valittiin tähdistökentälliseen ja kisojen parhaaksi maalivahdiksi.

Lehtonen teki paluun maajoukkueeseen Tšekin EHT-turnauksessa 26. huhtikuuta 2012. Lehtonen pelasi nollapelin Suomen voittaessa Venäjän maalein 0–2. Hän pelasi turnauksessa myös ottelun Ruotsia vastaan, jonka Suomi voitti lukemin 4–1. 

Lehtonen valittiin Helsingissä ja Tukholmassa järjestettäviin maailmanmestaruuskilpailuihin vuonna 2012.

Ensimmäistä kertaa urallaan olympialaisissa Lehtonen pelasi vuonna 2014 Sotšissa. Hän pelasi kaksi ottelua. Toinen niistä oli alkulohkon ottelu Norjaa vastaan, jonka Suomi voitti maalein 6–1. Lehtonen teki ottelussa kaksi syöttöpistettä. Hän torjui myös välierän Ruotsia vastaan, kun Tuukka Rask sairastui flunssaan juuri ennen peliä. Ruotsi voitti ottelun maalein 2–1. Suomi ja Lehtonen saavuttivat kuitenkin turnauksessa pronssia voittaen Yhdysvallat lukemin 5–0.

Yksityiselämä
-------------

Lehtonen avioitui Abbe Lehtosen (o.s. Schutter) kanssa heinäkuussa 2011. Heillä on kaksi poikaa, jotka ovat syntyneet toukokuussa 2013 ja marraskuussa 2017.

Tilastot
--------

### Seuratilastot

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2000–2001 | Jokerit | SM-liiga | 4 | 3 | 1 | 190 | 6 | 0 | 1.90 | 93,7 | – | – | – | – | – | – | – | – |
| 2001–2002 | Jokerit | SM-liiga | 23 | 13 | 5 | 1242 | 37 | 4 | 1.79 | 94,1 | 11 | 8 | 2 | 623 | 18 | 3 | 1.73 | 94,0 | Kanada-malja | Ykköstähdistö |
| 2002–2003 | Jokerit | SM-liiga | 45 | 23 | 14 | 2634 | 87 | 5 | 1.98 | 92,8 | 10 | 6 | 4 | 626 | 17 | 2 | 1.63 | 94,1 | Ykköstähdistö |
| 2003–2004 | Atlanta Thrashers | NHL | 4 | 4 | 0 | 239 | 5 | 1 | 1.25 | 95,8 | – | – | – | – | – | – | – | – |
| Chicago Wolves | AHL | 39 | 20 | 14 | 2192 | 88 | 3 | 2.41 | 92,6 | 10 | 6 | 4 | 663 | 23 | 1 | 2.08 | 94,2 |
| 2004–2005 | Chicago Wolves | AHL | 57 | 38 | 17 | 3378 | 128 | 5 | 2.27 | 92,9 | 16 | 10 | 6 | 983 | 28 | 2 | 1.71 | 93,9 |
| 2005–2006 | Atlanta Thrashers | NHL | 38 | 20 | 15 | 2166 | 106 | 2 | 2.94 | 90,6 | – | – | – | – | – | – | – | – |
| 2006–2007 | Atlanta Thrashers | NHL | 68 | 34 | 24 | 3934 | 183 | 4 | 2.79 | 91,2 | 2 | 0 | 2 | 118 | 11 | 0 | 5.59 | 84,9 |
| 2007–2008 | Atlanta Thrashers | NHL | 48 | 17 | 22 | 2707 | 131 | 4 | 2.90 | 91,6 | – | – | – | – | – | – | – | – |
| Chicago Wolves | AHL | 2 | 2 | 0 | 124 | 4 | 0 | 1.93 | 93,4 | – | – | – | – | – | – | – | – |
| 2008–2009 | Atlanta Thrashers | NHL | 46 | 19 | 22 | 2624 | 134 | 3 | 3.06 | 91,1 | – | – | – | – | – | – | – | – |
| 2009–2010 | Dallas Stars | NHL | 12 | 6 | 4 | 663 | 31 | 0 | 2.81 | 91,1 | – | – | – | – | – | – | – | – |
| Chicago Wolves | AHL | 4 | 1 | 1 | 247 | 11 | 0 | 2.67 | 89,9 | – | – | – | – | – | – | – | – |
| 2010–2011 | Dallas Stars | NHL | 69 | 34 | 24 | 4119 | 175 | 3 | 2.55 | 91,4 | – | – | – | – | – | – | – | – |
| 2011–2012 | Dallas Stars | NHL | 59 | 32 | 22 | 3497 | 136 | 4 | 2.33 | 92,2 | – | – | – | – | – | – | – | – |
| 2012–2013 | Dallas Stars | NHL | 36 | 15 | 14 | 1986 | 88 | 3 | 2.66 | 91,6 | – | – | – | – | – | – | – | – |
| 2013–2014 | Dallas Stars | NHL | 65 | 33 | 20 | 3804 | 153 | 5 | 2.41 | 91,9 | 6 | 2 | 4 | 346 | 19 | 1 | 3.29 | 88,5 |
| 2014–2015 | Dallas Stars | NHL | 65 | 34 | 17 | 3698 | 181 | 5 | 2.94 | 90,3 | – | – | – | – | – | – | – | – |
| 2015–2016 | Dallas Stars | NHL | 43 | 25 | 10 | 2280 | 105 | 2 | 2.76 | 90,6 | 11 | 6 | 3 | 555 | 26 | 1 | 2.81 | 89,9 |
| 2016–2017 | Dallas Stars | NHL | 59 | 22 | 25 | 3178 | 151 | 3 | 2.85 | 90,2 | – | – | – | – | – | – | – | – |
| NHL Yhteensä | 612 | 295 | 219 | 34897 | 1579 | 37 | 2.72 | 91,2 | 19 | 8 | 9 | 1019 | 56 | 2 | 3.30 | 88,7 |
| SM-liiga Yhteensä | 72 | 39 | 20 | 4065 | 130 | 17 | 1.92 | 93,3 | 21 | 14 | 6 | 1249 | 35 | 5 | 1.68 | 94,1 |

### Maajoukkuetilastot

| Vuosi | Kisa | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2007 | MM | 6 | 5 | 1 | 374 | 12 | 1 | 1.93 | 91,30 |
| 2012 | MM | 4 | 2 | 2 | 232 | 11 | 1 | 2.85 | 89,42 |
|  | MM YHTEENSÄ | 10 | 7 | 3 | 606 | 23 | 2 | – | 90,49 |

Saavutukset
-----------

|  |  |
| --- | --- |
| Maajoukkue
* Alle 20-vuotiaiden maailmanmestaruuskilpailuiden hopea vuonna 2001
* Alle 18-vuotiaiden maailmanmestaruus vuonna 2000
* Alle 18-vuotiaiden maailmanmestaruuskilpailuiden pronssi vuonna 2001
* Maailmancupin hopea vuonna 2004
* Maailmanmestaruuskilpailuiden hopea vuonna 2007
* Maailmanmestaruuskilpailuiden paras maalivahti vuonna 2007
* Maailmanmestaruuskilpailuiden tähdistökentällisen maalivahti vuonna 2007
* Olympiapronssi vuonna 2014

 | NHL
* Viikon pelaaja (5.3.2007)
* Kaikkien aikojen korkein suomalaisvaraus NHL:n varaustilaisuudessa (ensimmäisen kierroksen toinen varaus; jakaa ennätyksen Aleksander Barkovin. Patrik Laineen ja Kaapo Kakon kanssa): 2002
* Eniten tehopisteitä tehnyt suomalaismaalivahti ja 10. eniten tehopisteitä tehnyt maalivahti, 0 + 28

SM-liiga
* Suomen mestaruus (Jokerit) 2002
* Urpo Ylönen -palkinto 2002 ja 2003 (paras maalivahti)
* Jari Kurri -palkinto 2002 (pudotuspelien paras pelaaja)
* Tähdistökentällisen maalivahti 2002 ja 2003

 |

Lehtonen on myös voittanut Kalen Kannun vuonna 2002.

Valinnat
--------

* Ikäluokan 1983 Pohjola-leirin tähdistömaalivahti ja koko leirin parhaan pelaajan palkinto
* Pienimmällä varausnumerolla NHL:ään varattu eurooppalainen maalivahti
* Valittu AHL-tähdistöotteluun
* Kuukauden maalivahti AHL-liigassa
* SM-liigan pudotuspelien arvokkain pelaaja kaikkien aikojen nuorimpana pelaajana
* Kaksi kertaa valittu SM-liigan parhaaksi maalivahdiksi ja tähdistöön (vuosina 2002 ja 2003)
* Vuoden 2007 maailmanmestaruuskilpailuiden paras maalivahti

Seurat
------

* Jokerit (SM-liiga) 2001–2003
* Atlanta Thrashers (NHL) 2003–2010
	+ Chicago Wolves (AHL) 2003–2010
* Dallas Stars (NHL) 2010–2018

Lähteet
-------

* Kari Lehtonen *Elite Prospects*. Everysport Media Group AB.  (englanniksi)
* Kari Lehtonen The Internet Hockey Databasessa (englanniksi)
* Kari Lehtonen Legends of Hockey -sivustolla (englanniksi)

### Viitteet

1. ↑  Team Roster – Finland (pdf) *IIHF.com*.  3.5.2012. IIHF. Viitattu 6.5.2012. (englanniksi)
2. ↑  Kari Lehtonen torjui suomalaista NHL-historiaa *Yle Urheilu*.  14.12.2017. Viitattu 14.12.2017.
3. ↑  Teiskonlahti, Kirsi: Kaapo Kakko varattiin toisena NHL:ään – vasta neljäs suomalainen, joka yltää näin korkeaan varausnumeroon *yle.fi*.  22.6.2019 kello 03.25 (päivitetty kello 08.15). Yleisradio Oy. Viitattu 1.7.2019.
4. ↑  Kari Lehtonen bio *NHL.com*. NHL. Viitattu 12.12.2017.
5. ↑
6. ↑  Kimelman, Adam: Stars sign Kari Lehtonen to five-year extension *nhl.com*.  14.9.2012. National Hockey League. Viitattu 22.12.2012. (englanniksi)
7. ↑  Kari Lehtonen stats *ESPN.com*.  11.12.2017. Viitattu 12.12.2017.
8. ↑  Kunnari, Timo: Suomen NHL-ennätysmies pohtii vakavasti uransa lopettamista: "Kun hetki lyö, se on outo tilanne" *Iltalehti*.  4.9.2018. Viitattu 14.5.2019.
9. ↑  Kari Lehtosen ura päätökseen jatkoaika.com. Viitattu 28.6.2019.
10. ↑
11. ↑  Kari Lehtonen kertoo: Tästä syystä jätin MM-kisat väliin *Ilta-Sanomat*.  3.5.2013. Viitattu 21.11.2017.
12. ↑  Kari Lehtosen yllättävän poissaolon syy selvisi: perheeseen syntyi poika *iltalehti.fi*. Viitattu 21.11.2017.
13. ↑
14. ↑  Hienola, Eriikka: Liiga-gaalassa palkittiin parhaat – Kalen Kannu Vehviläiselle *ksml.fi*.  3.5.2015. Keskisuomalainen.  Arkistoitu 26.12.2015. Viitattu 26.12.2015.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kari Lehtonen**.
* NHL-pelaajasivu (Arkistoitu – Internet Archive)
* Kari Lehtonen nhlfinns.com:ssa

|  |  |  |
| --- | --- | --- |
| Edeltäjä:**Jussi Tarvainen** | **Jari Kurri -palkinnon voittaja**2002 | Seuraaja:**Esa Pirnes** |

|  |  |  |
| --- | --- | --- |
| Edeltäjä:**Jussi Markkanen** | **Urpo Ylönen -palkinnon voittaja**2002–2003 | Seuraaja:**Niklas Bäckström** |

Suomen joukkue – Jääkiekon MM-kilpailut 2002
3 Nummelin |
4 Timonen (**A**) |
6 Koivisto |
8 Ojanen |
9 Lydman |
10 Hagman |
12 Jokinen |
13 Karalahti |
14 Helminen (**C**) |
17 Kallio |
19 Norrena |
20 Miettinen |
27 Lind |
29 Pärssinen |
30 Markkanen |
31 Lehtonen |
32 Rintanen |
36 Tuulola |
39 Kapanen |
39 Viitakoski |
41 Aalto |
44 Niinimaa (**A**) |
56 Pirjetä |
Valmentaja Hannu Aravirta

Suomen joukkue – Jääkiekon MM-kilpailut 2003
1 Lehtonen |
2 Kiprusoff |
3 Nummelin (**A**) |
4 Timonen |
5 Helenius |
6 Väänänen |
7 Berg |
8 Selänne (**A**) |
9 Lydman |
10 Pirnes |
11 Koivu (**C** |)
12 Jokinen |
14 Hagman |
16 Peltonen |
17 Kallio |
18 Virta |
20 Miettinen |
22 Eloranta |
23 Santala |
29 Pirjetä |
30 Hurme |
31 Nurminen |
32 Rintanen |
36 Ylönen |
44 Niinimaa |
Valmentaja Hannu Aravirta

Suomen joukkue – Jääkiekon MM-kilpailut 2007
3 Nummelin (**A**) |
4 Koistinen |
5 Kukkonen |
7 Berg |
9 Koivu |
10 Bergenheim |
15 T. Ruutu |
16 Peltonen (**C**) |
18 Mäntylä |
20 Miettinen |
22 Pyörälä |
24 Viuhkola |
25 Hentunen |
26 Lehtinen |
27 Pärssinen |
30 Norrena |
32 Lehtonen |
33 Saravo |
34 Söderholm |
35 Wallinheimo |
37 J. Ruutu (**A**) |
39 Kapanen |
41 Kontiola |
44 Laamanen |
71 Kallio |
Valmentaja Doug Shedden

Suomen joukkue – Jääkiekon MM-kilpailut 2012
4 Väänänen |
5 Kukkonen (**A**) |
6 Jaakola |
7 Mäenpää |
9 Koivu (**C**) |
12 Tuppurainen |
18 Joensuu |
19 Kiiskinen |
20 Pesonen |
21 Niskala |
26 Immonen |
27 Kontiola |
28 Salmela |
30 Rämö |
31 Vehanen |
32 Lehtonen |
36 Jokinen (**A**) |
37 Pyörälä |
38 Hietanen |
39 Kapanen |
40 Pihlström |
51 Filppula |
56 Järvinen |
64 Granlund |
71 Komarov |
Valmentaja Jukka Jalonen

Suomen joukkue – Jääkiekon maailmancup 2004
2 Pitkänen |
4 Timonen (**A**) |
5 Väänänen |
6 Salo |
7 Berg |
8 Selänne |
9 Hagman |
10 Nieminen |
11 S. Koivu (**C**) |
12 Jokinen (**A**) |
15 T. Ruutu |
16 Peltonen |
21 M. Koivu |
22 Eloranta |
24 Laaksonen |
25 Hentunen |
26 Lehtinen |
27 Numminen (**A**) |
30 Lehtonen |
32 Lydman |
34 Kiprusoff |
35 Toskala |
36 Hahl |
37 J. Ruutu |
39 Kapanen |
44 Niinimaa |
Valmentaja Raimo Summanen

Suomen joukkue – Talviolympialaiset 2014
3 Määttä |
4 Väänänen |
5 Kukkonen |
6 Salo |
8 Selänne (**C**) |
12 Jokinen |
15 Ruutu |
16 Barkov |
18 Lepistö |
21 Lehterä |
23 Salminen |
26 Immonen |
27 Kontiola |
28 Korpikoski |
31 Niemi |
32 Lehtonen |
36 Jokinen |
38 Hietanen |
40 Rask |
41 Pihlström |
44 Timonen (**A**) |
45 Vatanen |
50 Aaltonen |
64 Granlund |
71 Komarov (**A**) |
Valmentaja Erkka Westerlund



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |